text: Ejeren af mini-svin efterlyses
  16 december 2011 kl. 10.22
  Syd- og Sønderjyllands Politi efterlyser ejeren af ti hængebugsvin.
  Svinene af asiatisk afstamning blev fundet Klelund Plantage ved Hovborg lørdag 10. december.
  Hængebugsvin er små svin med hængene bug. De kan veje op til 80 kilo, og i Asien avles de som kødsvin.
  I Vesten er de udbredt som kæle- og forsøgsdyr.
  Hvis nogen mangler svinene, eller ved hvem ejeren er, vil Syd- og Sønderjyllands Politi gerne høre fra dem.
  Syd- og Sønderjyllands Politi kan kontaktes på telefon 1-1-4.
  